ସପ୍ତାହେ ଭିତରେ ଦେଶରେ ଅନୁଭୂତ ହୋଇଛି ୨୫ଟି ଭୂମିକମ୍ପ, ପ୍ରତିଦିନ ୩ରୁ ଅଧିକ ଥର ଥରିଛି ବିଭିନ୍ନ ରାଜ୍ୟ - Prameya News7\nସପ୍ତାହେ ଭିତରେ ଦେଶରେ ଅନୁଭୂତ ହୋଇଛି ୨୫ଟି ଭୂମିକମ୍ପ, ପ୍ରତିଦିନ ୩ରୁ ଅଧିକ ଥର ଥରିଛି ବିଭିନ୍ନ ରାଜ୍ୟ\n3/07/2020 at 10:07 PM\nନୂଆଦିଲ୍ଲୀ, ୦୩|୦୭ : ରାଜଧାନୀ ଦିଲ୍ଲୀ ସମେତ ଏହାର ଆଖପାଖ ଅଞ୍ଚଳରେ ଶୁକ୍ରବାର ଭୂମିକମ୍ପର ଝଟକା ଅନୁଭୂତ ହୋଇଛି । ରିକ୍ଟର ସ୍କେଲରେ ଏହାର ତୀବ୍ରତା ଥିଲା ୪.୭ । ଏହାପୂର୍ବରୁ ମିଜୋରାମରେ ମଧ୍ୟ ଦ୍ୱିପ୍ରହରରେ ଭୂମିକମ୍ପର ଝଟକା ଅନୁଭୂତ ହୋଇଥିଲା । କେବଳ ଶୁକ୍ରବାର ନୁହେଁ, ଏହାପୂର୍ବରୁ ଗତ ୭ ଦିନ ମଧ୍ୟରେ ୨୫ ଥର ଭୂମିକମ୍ପର ଝଟକା ଅନୁଭୂତ ହୋଇଛି ।\nତଥ୍ୟାନୁସାରେ, ଭାରତରେ ପ୍ରତିଦିନ ୩ରୁ ୪ଥର ଭୂମିକମ୍ପ ହୋଇଛି । ସବୁଠାରୁ ଅଧିକ ଭୂମିକମ୍ପ ଜୁନ ୨୬ରେ ହୋଇଥିଲା । ଏହିଦିନନ ଦେଶର ଭିନ୍ନ ଭିନ୍ନ ସ୍ଥାନରେ ୧୦ ଥର ଭୂମିକମ୍ପ ହୋଇଥିଲା । ଗତ ଜୁନ ୨୬ରେ ମିଜୋରାମ, ମେଘାଳୟ, ଲଦାଖ, ହରିୟାଣାରେ ଥରେ ଲେଖାଏଁ ଏବଂ ଜମ୍ମୁ-କାଶ୍ମୀରରେ ୬ଥର ଭୂମିକମ୍ପ ହୋଇଥିଲା । ଜୁନ ୨୮ରେ ମଣିପୁରରେ ୨, ମେଘାଳୟରେ ଓ ଆଣ୍ଡାମାନରେ ଥରଟିଏ ଭୂମିକମ୍ପର ଝଟକା ଲାଗିଥିଲା । ସେହିପରି ଜୁନ୩୦ରେ ହରିୟାଣରେ ୨, ଜମ୍ମୁ-କାଶ୍ମୀରରେ ଥରେ ଭୂମିକମ୍ପର ଝଟକା ଲାଗିଥିଲା । ଏତତ୍ ବ୍ୟତୀତ ଜୁଲାଇ ୧ରେ ମେଘାଳୟରେ ୨, ଜମ୍ମୁ-କାଶ୍ମୀରରେ ଥରଟିଏ ଝଟକା ଲାଗିଛି । ଜୁଲାଇ ୨ରେ ଜମ୍ମୁ-କାଶ୍ମୀରରେ ଝଟକା ଅନୁଭୂତ ହୋଇଛି । ଶୁକ୍ରବାର ଅର୍ଥାତ ୩ ତାରିଖରେ ମିଜୋରାମ ଓ ଦିଲ୍ଲୀରେ ଭୂମିକମ୍ପର ଝଟକା ଲାଗିଛି ।\nଶୁକ୍ରବାର ଜିଲ୍ଲୀରେ ଝଟକା ଲାଗିଥିବା ଭୂମିକମ୍ପର କେନ୍ଦ୍ରସ୍ଥଳୀ ହେଉଛି ରାଜସ୍ଥାନର ଅଲଓ୍ୱାର । ଉତ୍ତରଭାରତର କିଛି ସ୍ଥାନରେ ଏହାର ଝଟକା ଅନୁଭୂତ ହୋଇଛି । ଦିଲ୍ଲୀ, ନୋଏଡା, ଗାଜିଆବାଦରେ ମଧ୍ୟ ଝଟକା ଲାଗିଛି । ଏତେଥର ଭୂମିକମ୍ପ ପରେ ଲୋକମାନେ ଭୟଭୀତ ହୋଇ ପଡିଛନ୍ତି । ଅନୁଭୂତ ହେବା ପରେ ଲୋକମାନେ ଘରୁ ବାହାରକୁ ଚାଲିଆସିଥିଲେ ।\nବିଦେଶ ଅପେକ୍ଷା ଭାରତରେ ଶସ୍ତାରେ ମିଳିବ କରୋନା ଟିକା, ସମସ୍ତଙ୍କ ଖର୍ଚ୍ଚ ସରକାର ଉଠାଇବେ ନାହିଁ !\nସୁପର ପାଓ୍ୱାର ହେବାକୁ ସୁପର ସୋଲଜର୍ ତିଆରି କରିଛି ଚୀନ୍, ଜୈବିକ ଉପାୟରେ ସୈନିକଙ୍କୁ କରିଛି ଶକ୍ତିଶାଳୀ ଓ ଦୁର୍ଦ୍ଦଶ\nକରୋନାରେ ନିଆରା ବାହାଘର : ଝରକା ସେପଟେ କନିଆଁ ତଳେ ବଗିଚାରେ ବର,କାହିଁକି ହେଲା ଏମିତି,ଫଟୋ ଭାଇରାଲ୍...\nଆଉ କିଏ ରାନ୍ଧିବ ମିଛିମିଛିକା ଭାତ ତରକାରୀଃ ଗାଁ ଦାଣ୍ଡକୁ କଣେଇ କଣେଇ ଚାହୁଁଛନ୍ତି ସାଙ୍ଗସାଥୀ, ପରୀକୁ ଖୋଜି ଖୋଜି ଯାଉଛନ୍ତି ଫେରି, ଏବେ ଗାଁ ଦାଣ୍ଡ ଖାଁ ଖାଁ\nକେବେ ଚେତିବେ ଏମିତି ବାଳୁଙ୍ଗା ? ଜଙ୍ଗଲୀ ହାତୀକୁ ରଗାଉଛନ୍ତି, ସେଲ୍ଫି ନେଇ ଦୌଡୁଛନ୍ତି\nଦେଶ- ବିଦେଶ (19,718)
